EA:n pääkonttori Redwood Cityssä vuonna 2007.
**Electronic Arts** eli **EA** on yhdysvaltalainen yhtiö, joka tuottaa ja levittää videopelejä. Yhtiön pääkonttori sijaitsee Redwood Cityssä, Kaliforniassa. Yhtiö perustettiin vuonna 1982, ja yhtiön perustaja ja pitkäaikainen johtaja oli Trip Hawkins. Nykyinen toimitusjohtaja on Andrew Wilson. Maaliskuussa 2018 yhtiö oli Amerikan ja Euroopan toiseksi suurin videopeliyhtiö tulojen ja markkina-arvon perusteella, Activision Blizzardin jälkeen ja ennen Take-Two Interactivea ja Ubisoftia.

Historia
--------

EA:n perustaja Trip Hawkins vuonna 2013.
### Alkuvaiheet

Electronic Artsin perustaja Trip Hawkins on kertonut olleensa kiinnostunut peleistä koko elämänsä ajan. Hän piti monimutkaisista lautapeleistä, kuten *Strat-O-Maticista* ja *Dungeons & Dragonsista*. Hawkins kuuli kesällä 1975 mikroprosessorista ja osituskäyttöön suunnatun päätteen vuokraamisesta. Silloin hän päätti, että hän perustaisi tietokonepeleihin keskittyvän yhtiön vuonna 1982, koska hän uskoi, että tarvittavan tekniikan kehittymiseen, kaupallistamiseen ja yleistymiseen menisi vielä seitsemän vuotta.

Valmistuttuaan Harvardin yliopistosta Hawkins lähti opiskelemaan Stanfordiin. Tämä vei hänet mikrotietokoneiden vallankumouksen keskukseen. Hän sai töitä Applelta lopettaessaan opiskelunsa vuonna 1978. Applella oli silloin vain 15 työntekijää, ja yhtiö oli myynyt historiansa aikana vain tuhat tietokonetta, joista useimmat edellisenä vuonna. Neljä vuotta myöhemmin Apple oli *Fortune*-lehden 500 suurimman yrityksen listalla. Yhtiöllä oli 4 000 työntekijää ja melkein miljardin dollarin tulot vuodessa. Tietokoneet, jotka aiemmin olivat vieneet kokonaisia huoneita yliopistoissa, maksoivat enää alle 500 dollaria ja mahtuivat helposti nurkkapöydälle olohuoneessa. Apple II, Commodore 64 ja Atari 400/800 antoivat tavallisille ihmisille mahdollisuuden tehdä ja pelata pelejä.

Tienattuaan hyvin Applen listautumisannista Hawkins koki ajan olevan sopiva, ja hän erosi aikataulun mukaisesti Applelta tammikuussa 1982. Yhtiö sai hänet kuitenkin jatkamaan vielä hieman pidempään. Hawkins lähti lopulta huhtikuussa ja perusti tulevan Electronic Artsin yksin 28. toukokuuta 1982. Yhtiön alkuperäinen nimi oli ollut Amazin’ Software, mutta Hawkins halusi huomioida pelit taidemuotona ja muuttaa sen muotoon SoftArt. Dan Bricklin Software Artsilta pyysi, että Hawkins ei käyttäisi samaa nimeä. Lokakuussa 1982 Hawkins kutsui ensimmäiset 12 työntekijäänsä ja ulkopuolisen markkinointiyhtiön kokoukseen, jossa keksittiin vaihtaa nimeksi Electronic Arts.

Hawkins rahoitti yhtiötä omista varoistaan seuraavat kuusi kuukautta. Aluksi hän työskenteli yksin kotoaan ja sitten käytti toimistoa Sequoia Capitalissa, jossa hän alkoi myös palkkaamaan ensimmäisiä työntekijöitä. San Mateosta Kaliforniassa oli EA:n vakituinen päämaja vuoteen 1998 saakka, jolloin yhtiö siirtyi läheiseen Redwood Cityn kaupunkiin.

Electronic Arts tunnettiin yrityksen alkuvaiheissa nimenomaan pienempien pelintekijöiden ja studioiden julkaisijana. Tämän kauden merkittävimpiä EA:n julkaisuja olivat muun muassa *Archon* ja *M.U.L.E.* (1983). Vasta vuonna 1987 EA tuotti ensimmäisen omin voimin tuotetun pelin (*Skate or Die*). Electronic Arts julkaisi monia Bullfrog Productions -ryhmän kuuluisia pelejä, kuten ensimmäisen "jumalpelin" *Populousin* (1988) sekä huvipuiston rakennuspelin *Theme Parkin* (1994). Bob Dinnermanin vuonna 1988 julkaistu *F/A-18 Interceptor* oli omana aikanaan grafiikaltaan vaikuttavimpana pidetty lentosimulaattori kotitietokoneille. EA:n hyötyohjelmista merkittävin oli alun perin Amigalle tehty *Deluxe Paint* (1985), joka oli useiden vuosien ajan merkittävimpiä piirustusohjelmia.

Electronic Arts -yhtiön logo 1980-luvulta vuoteen 1999.
### 1999–2013

Vuonna 1999 EA korvasi pitkäaikaisen logonsa uuteen, joka perustui EA Sportsin tuolloin käyttämään logoon.

EA alkoi siirtyä kohti digitaalisten pelien ja palveluiden suorajakelua ostamalla verkkopelisivusto Pogo.comin vuonna 2001 ja vuonna 2009 Playfishin.

EA vahvisti helmikuussa 2006 vähentäneensä 5 prosenttia kokonaishenkilöstöstään. Kesäkuussa 2006 EA osti Mythic Entertainmentin, joka oli keskittynyt kehittämään online-roolipelejä.

Toimitusjohtaja Probst erosi helmikuussa 2007 mutta jäi kuitenkin hallitukseen. Hänen seuraajaksi valittiin John Riccitello, joka oli aiemmin työskennellyt EA:ssa useita vuosia.

Helmikuussa 2008 paljastettiin, että EA oli tehnyt ostotarjouksen kilpailevasta Take-Two Interactivesta. Take-Twon lautakunta hylkäsi alkuperäisen tarjouksen 25 dollaria osakkeelta, ja EA muutti sen 26 dollariksi osakkeelta ja ilmoitti tarjouksen julkiseksi. Saman vuoden syyskuussa EA kuitenkin peruutti Take-Twon ostotarjouksen.

Vuoden 2008 talouskriisin vuoksi EA:lla oli odotettua huonompi kolmas neljännes, johon osui myös joulumyynnit, ja joutui vähentämään helmikuussa 2009 noin 1 100 työpaikkaa eli noin 11 prosenttia työvoimasta. Marraskuussa EA ilmoitti laajemman vuosineljänneksen tappion ja sanoi vähentäneensä 1 500 työpaikkaa eli noin 17 prosenttia työvoimasta. Tilanne johti myös Pandemic Studiosin sulkemiseen.

EA julkaisi kesäkuussa 2011 digitaalisen jakeluohjelmiston Originin, jolla käyttäjä voi ostaa videopelejä internetistä tietokoneelle. Tämän jälkeen Valve Corporationin kehittämä videopelien jakelualusta Steam ilmoitti muutoksissa myymäläkäytännössä ja kielsi pelien sisäiset ostokset, jotka eivät olleet sidoksissa Steamiin. Muutoksen jälkeen useita EA:n pelejä, kuten *Crysis 2*, poistettiin. Heinäkuussa 2011 EA ilmoitti ostaneensa PopCap Gamesin, joka on esimerkiksi kehittänyt pelit *Plants vs. Zombies* ja *Bejeweled*.

### 2013–

Larry Probst toimi EA:n toimitusjohtajana vuodesta 1991 vuoteen 2007.
Maaliskuussa 2013 John Riccitello ilmoitti eroavansa toimitusjohtajana ja hallituksen jäsenenä. Samana päivänä Larry Probst valittiin puheenjohtajaksi. Andrew Wilson nimitettiin yrityksen uudeksi toimitusjohtajaksi syyskuussa 2013.

EA osti Disneyltä toukokuussa 2013 yksinoikeuden *Tähtien sota* -pelien kehittämiseen. Osto tapahtui pian sen jälkeen, kun Disney oli sulkenut LucasArtsin. EA varmisti lisenssinsä vuoteen 2023 ja aloitti uusien *Tähtien sota* -projektien tuottamisen useilla studioilla, kuten BioWarella, DICE:llä, Motive Studiosilla ja Respawn Entertainmentilla.

EA ilmoitti huhtikuussa 2015 sulkevansa erilaisia ilmaispelejä saman vuoden heinäkuussa, mukaan lukien pelit *Battlefield Heroes*, *Battlefield Play4Free* ja *Need for Speed: World*. Saman vuoden heinäkuussa EA saavutti historiansa korkeimman osakekurssin 71,63 dollaria ja ylitti helmikuussa 2005 tulleen ennätyksen, 68,12 dollaria. Nousu johtui osittain *Star Wars: Battlefront* -sarjan uudelleenkäynnistyksestä.

EA ilmoitti Visceral Gamesin sulkemisesta lokakuussa 2017. Aikaisemmin Visceral oli tukenut EA:n muita pelejä, mutta kehitti myös *Ragtag*-nimistä projektia, joka olisi ollut *Tähtien sota* -peli.

Electronic Artsin osakkeiden arvo kärsi 6. helmikuuta 2019 noin 13,3 prosentin laskun, mikä oli pahin lasku sitten vuoden 2008 halloweenin. Tämä johtui suurelta osin *Battlefield V* -pelin markkinoinnista, koska se julkaistiin lokakuun 2018 lomakauden jälkeen. Osakkeiden arvo laski jo elokuusta lähtien, kun EA ilmoitti, että *Battlefield V:n* julkaisu lykätään marraskuuhun. Julkaisemisen jälkeen peli sai sekavan vastaanoton ja myi miljoona kopiota vähemmän kuin odotettiin. Osakkeiden arvo nousi 9,6 prosenttia *Apex Legendsin* yllätysjulkaisulla, joka keräsi 25 miljoonaa pelaajaa viikossa ja päihitti *Fortniten* 10 miljoonan ennätyksen. Maaliskuussa 2019 Wilson ilmoitti vähentävänsä 350 työpaikkaa eli noin 4 prosenttia työvoimasta, pääasiassa markkinointi-, kustantamis- ja operaatioryhmistä.

EA ilmoitti lokakuussa 2019, että se palaa Steamiin marraskuussa julkaistavan *Star Wars Jedi: Fallen Order* -pelin myötä ja tuomalla EA Access -tilauspalvelun.

COVID-19-rajoituksien ja online-pelien kysynnän kasvun myötä EA:n liikevaihto kasvoi 1,4 miljardiin dollariin vuoden 2020 ensimmäisellä neljänneksellä.

EA uudelleenbrändäsi sekä EA Accessin että Originin EA Playksi 18. elokuuta 2020. Tilauspalvelun hinta ja edut pysyivät ennallaan. EA kertoi tekevänsä muutoksen palveluidensa virtaviivaistamiseksi yhdelle tuotemerkille. EA Play tuli myös saataville Steamiin 31. elokuuta 2020, ja EA kertoi lisäävänsä tilauspalveluun uusia ominaisuuksia tulevina kuukausina. Myös vuosittaisen EA Play -tapahtuman nimi vaihdettiin EA Play Liveksi. Myöhemmin EA ilmoitti suunnitelmansa myös muuttaa Originin työpöytäsovellus EA Desktop Appiksi.

Joulukuussa 2020 EA ilmoitti tehneensä sopimuksen Codemastersin ostamisesta. Electronic Arts vahvisti ostavansa Codemastersin noin 1,2 miljardilla dollarilla, ja kauppa tapahtui helmikuussa 2021. Kesäkuussa 2021 EA sopi mobiilipelien kehittäjän Playdemic Studiosin ostamisesta 1,4 miljardilla dollarilla. Playdemic Studiosin hankinta on osa EA:n mobiilikasvustrategiaa.

Yritys
------

Electronic Artsin pääkonttori sijaitsee Redwood Cityssä, Kaliforniassa. Yhtiö työllisti maaliskuun 2021 lopulla noin 11 000 vakituista työntekijää, joista 64 prosenttia oli Yhdysvaltojen ulkopuolella. Yhtiön suurin osakkeenomistaja oli elokuussa 2020 amerikkalainen sijoitusyhtiö The Vanguard Group.

### Johtoryhmä

Elokuussa 2020 Electronic Artsin johtoryhmään kuuluivat toimitusjohtaja Andrew Wilsonin lisäksi Blake Jorgense, Laura Miele, Chris Bruzzo, Ken Moss, Mala Singh, Jacob Schatz, Joel Linzner, Ken Barker ja Matt Bilbey.

Electronic Artsin hallitukseen kuuluu yhdeksän jäsentä. Elokuussa 2020 hallitukseen kuuluivat hallituksen puheenjohtaja Larry Probst, toimitusjohtaja Andrew Wilson, Leonard Coleman, Jay Hoag, Jeffrey Huber, Talbott Roche, Richard Simonson, Luis Ubiñas ja Heidi Ueberroth.

### Talous

Electronic Arts on listattu NASDAQ-pörssiin ja yhtiö myös kuuluu NASDAQ-100-indeksiin.

Electronic Artsin liikevaihto maaliskuussa 2023 päättyneellä tilikaudella oli 7,426 miljardia dollaria, nousua oli tullut vuoden 2022 tilikaudelta 435 miljoonaa dollaria. Electronic Arts saa tulojaan tuotteista ja palveluista. Tuotteita ovat esimerkiksi *FIFA*- ja *Battlefield* -pelinimikkeet ja palveluita ovat esimerkiksi ladattavat sisällöt ja maksulliset tilaukset. Yhtiön kokonaistuloista 68 prosenttia oli palveluista ja 32 prosenttia tuotteista tilikauden 2019 aikana.

Studiot
-------

#### Merkittäviä nykyisiä studioita

* BioWare, liitetty vuonna 2007.
* Codemasters, perustettu vuonna 1986, liitetty vuonna 2021.
* Criterion Games, liitetty vuonna 2004.
* Digital Illusions CE, liitetty vuonna 2006.
* Ghost Games, perustettu vuonna 2011 nimellä **EA Gothenburg** ja uudelleennimettiin vuonna 2012.
* Glu Mobile, liitetty vuonna 2021.
* EA Mobile
* EA Salt Lake, liitetty vuonna 2006.
* EA Vancouver
* Motive Studios, perustettu vuonna 2015.
* Petroglyph Games, perustettu vuonna 2003.
* PopCap Games, liitetty vuonna 2011.
* Respawn Entertainment, liitetty vuonna 2017.
* Tracktwenty, perustettu vuonna 2012.

#### Merkittäviä entisiä studioita

* Bullfrog Productions, liitetty vuonna 1995, suljettu vuonna 2001.
* Danger Close Games, liitetty vuonna 2000, aloitti nimellä **EA Los Angeles**, nimettiin Danger Closeksi vuonna 2010, ja suljettiin vuonna 2013.
* EA Black Box, liitetty vuonna 2002, suljettu vuonna 2013.
* Maxis, liitetty vuonna 1997, suljettu vuonna 2015, jatkanut tuotemerkkinä.
* Mythic Entertainment, liitetty vuonna 2006, suljettu vuonna 2014.
* Origin Systems, liitetty vuonna 1992, suljettu vuonna 2004.
* Pandemic Studios, liitetty vuonna 2007, suljettu vuonna 2009.
* Visceral Games, perustettiin vuonna 1998 nimellä **EA Redwood Shores**, nimettiin uudelleen vuonna 2009 ja suljettiin vuonna 2017.
* Westwood Studios, liitetty vuonna 1998, suljettu vuonna 2003.

#### EA Worldwide Studios

EA Worldwide Studios on organisaatio, joka yhdistää useita eri kehitysstudioita, kuten EA Mobilen ja BioWaren.

#### EA Sports

*Pääartikkeli: EA Sports*
EA Sports on EA:n urheilubrändi, jonka peleistä suurimman osan on kehittänyt EA Vancouver. EA Sports tuottaa vuosipainoksia useista urheilupeleistä kuten NHL-, NBA- ja FIFA-sarjan pelit. Vuonna 2011 Forbes listasi EA Sportsin kahdeksanneksi arvokkaimmaksi urheilubrändiksi luettelossaan, arvoltaan 625 miljoonaa dollaria.

#### SEED

The Search for Extraordinary Experiences Division (SEED) on EA:n sisäinen ajatushautomo, jonka tehtävänä on tutkia tekniikkaa ja innovaatioita, jotka voisivat parantaa pelejä entisestään. Se paljastettiin ensimmäisen kerran E3 2017 -tapahtumassa ja sillä on toimistot Montrealissa ja Tukholmassa.

Kumppanuudet
------------

### EA Partners (1997–)

EA Partners on yhteisjulkaisuohjelma, joka on omistettu kolmansien osapuolten kehittäjien kehittämien pelien julkaisemiin ja jakeluun. EA Partners aloitti nimellä EA Distribution vuonna 1997, ja silloin sitä johti Tom Frisina. Vuonna 2003 EA:n presidentti John Riccitiello vaati EA Distributionin uudelleennimeämistä nähdessään potentiaalin tuoda markkinoille lisää itsenäisiä kehittäjiä ja tuloja. Vaikka he muuttivat nimen EA Partneriksi vuonna 2003, Riccitiello jätti EA:n seuraavana vuonna, mikä häiritsi suuntaa, johon ohjelma oli pyrkinyt menemään.

Oddworld Inhabitants, joka oli allekirjoittanut sopimuksen EA Partnersin kanssa seuraavista Oddword-peleistä, havaitsi tilanteen vaikeaksi, koska EA Partners oli haluton tukemaan pelejä, joissa he eivät omista immateriaalioikeuksia. EA Partnersin tilanne alkoi parantumaan vuonna 2005, kun EA ja Valve allekirjoittivat sopimuksen *The Orange Boxin* fyysistä jakelua varten. Samanlainen läpimurto saavutettiin allekirjoittamalla Harmonixin ja MTV Gamesin kanssa *Rock Band*-pelien jakelusopimus.

Huhtikuussa 2013, osana suurta 1 000 työntekijän lomautusta, monet toimittajat väittivät, että EA Partners suljetaan myös huonon kaupallisen suorituskykynsä vuoksi. EA Partnersia ei kuitenkaan suljettu, koska yritys keskitti toimintansa uudelleen. EA Partners pysyi toimimattomana seuraavien vuosien ajan, kunnes EA Partners liittyi EA Originalsin kanssa Strategic Growth -ryhmään elokuussa 2018. EA Partners elvytettiin maaliskuussa 2019 Velan Studiosin toimesta, joka muodostettiin entisistä Vicarious Visionsin päälliköistä.

### EA Originals (2017–)

EA Originals on Electronic Artsin ohjelma, jonka avulla tuetaan itsenäisten studioiden kehitettyjä videopelejä. EA rahoittaa kehitystyöhön varattua rahaa, ja kun peli on kerännyt rahat takaisin, kaikki ylimääräiset tuotot menee pelin luoneelle studiolle. Ohjelma julkistettiin E3 2016 -tapahtumassa, ja se perustuu menestykseen, jota he saivat Unravelilla vuonna 2015. Ensimmäinen ohjelman alla luotu peli oli *Fe*, joka julkaistiin vuonna 2018 ja sitä seurasi toimintapeli *A Way Out*. E3 2019 -tapahtumassa EA ilmoitti, että on julkaisemassa kolme uutta EA Originals -peliä, jotka ovat Hazelight Studiosin *It Takes Two*, Zoinkin *Lost in Random* ja Glowmaden *RustHeart*.

* *Fe* – Zoink (2018)
* *A Way Out* – Hazelight Studios (2018)
* *Sea of Solitude* – Jo-Mei Games (2019)
* *Lost in Random* – Zoink (2021)
* *It Takes Two* - Hazelight Studios (2021)
* *RustHeart* - Glowmade (TBA)

Electronic Artsin huomattavia julkaisuja
----------------------------------------

*Pääartikkeli: Luettelo Electronic Artsin peleistä*

|  |  |
| --- | --- |
| Yhtiön julkaisemia pelejä:* *Archon* (1983)
* *M.U.L.E.* (1983)
* *F/A-18 Interceptor* (1988)
* *Project Firestart* (1989)
* *Powermonger* (1990)
* *Theme Park* (1995)
* *Jurassic Park: Trespasser* (1998)
* *The Godfather* (2006)
* *Crysis* (2007)
* *Rail Simulator* (2007)
* *Spore* (2008)
* *Mirror’s Edge* (2008)
* *Dragon Age: Origins* (2009)
* *Syndicate* (2012)
* *Dragon Age: Inquisition* (2014)
* *Mirror’s Edge Catalyst* (2016)
* *Apex Legends* (2019)
 | Yhtiön julkaisemia pelisarjoja:* *Battlefield* (2002–)
* *Battlefront* (2015–)
* *Burnout* (2004–2011)
* *Command & Conquer* (1998–)
* *Dead Space* (2008–2013)
* *FIFA* (1993–2023)
* *Harry Potter* (2001–2011)
* *Madden NFL* (1988–)
* *Medal of Honor* (1999–2012)
* *NBA Live* (1994–)
* *NHL* (1991–)
* *Need for Speed* (1994–)
* *Populous* (1989–2008)
* *Skate* (2007–)
* *SSX* (2000–2012)
* *The Sims* (2000–)
* *Tiger Woods PGA Tour* (1998–2013)
 |

Kritiikki
---------

Vuonna 2004 alkoi julkisuudessa liikkua tietoja EA:n vaatimasta palkattomasta ylityöstä (crunch time) ja kireistä tuotantoaikatauluista.
Vuonna 2006 yhtiö sovitteli yli 200 työntekijän nostaman oikeuskanteen 14,9 miljoonalla dollarilla. Kiista syntyi maksamattomista ylitöistä. Sovittelun jälkeen he saivat samat edut ja korvaukset kuin tuntityöläiset. Kiista koski helmikuun 2001 ja helmikuun 2006 välistä viisivuotiskautta.

Huhtikuussa 2012 *Consumerist.com* -sivustolla pidetyssä kyselyssä Electronic Arts valittiin Amerikan surkeimmaksi yritykseksi. Kyselyyn vastasi yli 250 000 käyttäjää ja EA voitti kyselyiden kärjessä aiemmin olleet AT&T:n ja Walmartin. Kyselyn viimeisellä kierroksella EA:ta vastassa oli Bank of America, jonka EA voitti 50 757 äänellä tai 64,03 % osuudella. Kyselyn tulokseen vaikutti monien mielestä Mass Effect 3:n lopusta syntynyt kohu. Muita kyselyn voittoon vaikutaneita tekijöitä olivat ladattavan lisäsisällön julkaiseminen peleihin heti julkaisun yhteydessä ja EA:n tapa ostaa pienempiä peliyrityksiä kilpailun murskaamiseksi. EA:ta edustanut John Reseburg vastasi sanomalla "olemme varmoja, että pankkien johtajat, öljy-, tupakka- ja aseyritykset ovat helpottuneita, etteivät ne olleet listalla tänä vuonna. Aiomme jatkaa palkittujen pelien ja palvelujen tekemistä, joita yli 300 miljoonaa ihmistä pelaavat ympäri maailmaa."

Huhtikuussa 2013 EA voitti *Consumerist.com* -sivuston kyselyn Amerikan surkeimmasta yrityksestä toisen kerran peräkkäin, mikä oli ensimmäinen kerta kyselyn historiassa. Mass Effect 3:n lopusta syntyneen kohun lisäksi päätökseen vaikuttivat mikromaksujen sisällyttäminen Dead Space 3:een ja SimCityn laajasti epäonnistuneeksi tuomittu julkaisu. Näiden lisäksi huono asiakaspalvelu ja kritiikin julkinen hylkääminen annettiin selityksiksi kyselyn tuloksiin. *Consumerist* tiivisti tulokset kysymällä "Kun elämme aikana, jota leimaavat massiiviset öljyvuodot, huonojen pankkien tekemät virheelliset pakkohuutokaupat ja lentoyhtiöiden ja televiestintäalan hallitsematon yhdistäminen, mitä se kertoo EA:n liiketoimintatavoista, että niin monet ihmiset ovat - toista vuotta peräkkäin - tulleet antamaan sille Amerikan huonoimman yrityksen tittelin?" 

Electronic Arts sai kritiikkiä *Battlefront II* -pelin julkaisussa vuonna 2017, jossa pystyi hankkimaan uusia kykyjä ja aseita vain loot boxien kautta. EA ilmoitti myöhemmän poistavansa maksulliset loot boxit, ja tapahtuman seurauksena Belgia alkoi pohtimaan loot boxien kieltämistä. Vuonna 2020 Electronic Artsia vastaan on nostettu joukkokanne *FIFA*- ja *Madden*-pelisarjoissa esiintyvän *Ultimate Team* -pelitilan ja niiden mikromaksujen johdosta. Pelitilan sanotaan olevan oikealla rahalla pelattava uhkapelimuoto ja laitonta Kalifornian lainsäädännön mukaan.

Lähteet
-------

1. 1 2 3  EA Board of Directors Electronic Arts. Viitattu 15.8.2020. (englanniksi)
2. 1 2 3 4  Electronic Arts Reports Q4 and FY23 Results *Electronic Arts*. Viitattu 24.5.2023. (englanniksi)
3. 1 2  FY21 Proxy Statement and Annual ReportPDF Format Download (opens in new window) *Electronic Arts*. Viitattu 8.8.2021. (englanniksi)
4. ↑  Jordan, Jon: Earnings report roundup: Game industry winners and losers in Q4 2017 *Gamasutra*.  Arkistoitu 24.2.2020. Viitattu 16.7.2020. (englanniksi)
5. 1 2 3 4 5 6 7 8 9  Fleming, Jeffrey: We See Farther - A History of Electronic Arts *Gamasutra*.  Arkistoitu 7.7.2020. Viitattu 12.7.2020. (englanniksi)
6. ↑  GameSpy Retro: Developer Origins *GameSpy*.  Arkistoitu 9.7.2007. Viitattu 12.7.2020. (englanniksi)
7. ↑  EA.com Acquires Leading Games Destination pogo.com *Gamezone*.  Arkistoitu 29.3.2019. Viitattu 12.7.2020. (englanniksi)
8. ↑  EA Welcomes Playfish to the EA Family! Electronic Arts. Viitattu 15.8.2020. (englanniksi)
9. ↑  Feldman, Curt: Electronic Arts cuts staff by 5 percent *GameSpot*.  Arkistoitu. Viitattu 12.7.2020. (englanniksi)
10. ↑  Dobson, Jason: Electronic Arts To Acquire Mythic Entertainment *Gamasutra*. Viitattu 12.7.2020. (englanniksi)
11. ↑  Crecente, Brian: Larry Probst, Electronic Arts' executive chairman, steps down from company, remains on board *Polygon*.  Arkistoitu. Viitattu 12.7.2020. (englanniksi)
12. ↑  Terdiman, Daniel: EA tries to buy Take-Two to keep its top spot *CNET*.  Arkistoitu 27.2.2019. Viitattu 18.7.2020. (englanniksi)
13. ↑  Electronic Arts drops buyout bid for rival *CTV News*. Viitattu 18.7.2020. (englanniksi)
14. ↑  Wolverton, Troy: Electronic Arts has lousy quarter; slashes 1,100 jobs *The Mercury News*.  Arkistoitu. Viitattu 12.7.2020. (englanniksi)
15. ↑  Szalai, Georg: Electronic Arts cutting 1,100 jobs *Hollywood Reporter*. Viitattu 12.7.2020. (englanniksi)
16. ↑  Madway, Gabriel: Electronic Arts posts loss, to cut jobs *Reuters*.  Arkistoitu 15.12.2018. Viitattu 12.7.2020. (englanniksi)
17. ↑  Crecente, Brian: Confirmed: EA Closes Pandemic Studios, Says Brand Will Live On *Kotaku*.  Arkistoitu 25.6.2020. Viitattu 12.7.2020. (englanniksi)
18. ↑  Purchese, Robert: EA reveals Steam rival Origin *Eurogamer*.  Arkistoitu 24.3.2016. Viitattu 12.7.2020. (englanniksi)
19. ↑  Yin-Poole, Wesley: Why you can't buy Crysis 2 from Steam *Eurogamer*.  Arkistoitu. Viitattu 12.7.2020. (englanniksi)
20. ↑  Baker, Liana: Electronic Arts buying PopCap Games for up to $1.3 billion *Reuters*.  Arkistoitu 20.6.2018. Viitattu 11.7.2020. (englanniksi)
21. ↑  Electronic Arts Announces Change in Executive Leadership *Electronic Arts*.  Arkistoitu 19.3.2013. Viitattu 12.7.2020. (englanniksi)
22. ↑  Makuch, Eddie: Andrew Wilson named EA CEO *GameSpot*.  Arkistoitu 15.11.2017. Viitattu 12.7.2020. (englanniksi)
23. ↑  McMillan, Graeme: EA/Disney 'Star Wars' Deal to Last 10 Years, Expand Past Movies *Hollywood Reporter*.  Arkistoitu 22.5.2020. Viitattu 12.7.2020. (englanniksi)
24. ↑  Sarkar, Samit: EA and Disney sign exclusive deal for rights to Star Wars games *Polygon*.  Arkistoitu. Viitattu 12.7.2020. (englanniksi)
25. ↑  Handrahan, Matthew: EA is closing two-thirds of its core free-to-play games *GamesIndustry.biz*.  Arkistoitu 18.6.2020. Viitattu 12.7.2020. (englanniksi)
26. ↑  Grubb, Jeff: Electronic Arts’ stock price is at an all-time high *VentureBeat*.  Arkistoitu 18.6.2020. Viitattu 17.7.2020. (englanniksi)
27. ↑  Schreier, Jason: The Collapse Of Visceral's Ambitious Star Wars Game *Kotaku*.  Arkistoitu 24.6.2020. Viitattu 12.7.2020. (englanniksi)
28. 1 2  Wales, Matt: EA has shut down Visceral Games *Eurogamer*.  Arkistoitu 12.4.2020. Viitattu 19.7.2020. (englanniksi)
29. 1 2 3  Cherney, Max: Electronic Arts stock suffers largest drop in more than a decade after earnings miss *MarketWatch*.  Arkistoitu 7.6.2020. Viitattu 17.7.2020. (englanniksi)
30. ↑  Rana, Akanksha: EA's 'Apex Legends' tops 'Fortnite' record with 25 million signups in a week *Reuters*.  Arkistoitu 12.2.2019. Viitattu 17.7.2020. (englanniksi)
31. ↑  Hall, Charlie: Layoffs hit EA, CEO says they are necessary to ‘address our challenges’ *Polygon*.  Arkistoitu 19.12.2017. Viitattu 17.7.2020. (englanniksi)
32. ↑  Gartenberg, Chaim: EA games are returning to Steam along with the EA Access subscription service *The Verge*.  Arkistoitu 10.12.2019. Viitattu 12.7.2020. (englanniksi)
33. ↑  Lockdown and loaded: coronavirus triggers video game boost *BBC*.  Arkistoitu 9.7.2020. Viitattu 12.7.2020. (englanniksi)
34. 1 2 3  Yin-Poole, Wesley: EA Origin and Access rebrand to EA Play *Eurogamer*. Viitattu 19.8.2020. (englanniksi)
35. ↑  Webster, Andrew: EA Play subscription service is coming to Steam on August 31st *The Verge*. Viitattu 19.8.2020. (englanniksi)
36. ↑  Ota enemmän irti pelistä EA Playn avulla Electronic Arts. Viitattu 6.9.2020. (englanniksi)
37. ↑  Porter, Jon: EA’s Origin client to become the EA Desktop app The Verge. Viitattu 23.9.2020. (englanniksi)
38. ↑  Byford, Sam: EA is buying Codemasters for $1.2 billion to take lead in racing game market *The Verge*. Viitattu 24.12.2020. (englanniksi)
39. 1 2  Skrebels, Joe: Codemasters to Remain as 'Independent Group' After EA Acquisition *IGN*. Viitattu 25.2.2021. (englanniksi)
40. ↑  Goldsmith, Jill: AT&T, WarnerMedia Sell Playdemic Mobile Game Studio To Electronic Arts For $1.4 Billion *Deadline*. Viitattu 10.10.2021. (englanniksi)
41. ↑  Tietoa EA:sta Electronic Arts. Viitattu 19.8.2020.
42. ↑  EA Institutional Holdings *Nasdaq*. Viitattu 19.8.2020. (englanniksi)
43. ↑  Executive team Electronic Arts. Viitattu 14.8.2020. (englanniksi)
44. 1 2  Electronic Arts Inc. Common Stock Nasdaq. Viitattu 15.8.2020. (englanniksi)
45. 1 2  Trefis Team: What Are Electronic Arts’ Key Sources of Revenue? *Forbes*. Viitattu 15.8.2020. (englanniksi)
46. ↑  Thorsen, Tor: EA buying BioWare/Pandemic for $860M *GameSpot*.  Arkistoitu 25.5.2020. Viitattu 19.7.2020. (englanniksi)
47. ↑  Fahey, Rob: EA buys Criterion; deal includes game studio and RenderWare *gameindustry.biz*.  Arkistoitu 26.1.2018. Viitattu 19.7.2020. (englanniksi)
48. ↑  Thorsen, Tor: EA rolls DICE for $23 million *GameSpot*.  Arkistoitu 3.10.2019. Viitattu 19.7.2020. (englanniksi)
49. ↑  Inside the Studio: Ghost Games Electronic Arts.  Arkistoitu 12.9.2019. Viitattu 19.7.2020. (englanniksi)
50. ↑  Yin-Poole, Wesley: EA Gothenburg is now Ghost, working on Need for Speed *Eurogamer*.  Arkistoitu. Viitattu 19.7.2020. (englanniksi)
51. ↑  Makuch, Eddie: EA Completes Acquisition Of Glu Mobile In $2.1 Billion Deal *GameSpot*. Viitattu 8.8.2021. (englanniksi)
52. ↑  Thorsen, Tor: EA forms Wii-centric studio *GameSpot*.  Arkistoitu 14.7.2019. Viitattu 19.7.2020. (englanniksi)
53. ↑  Molina, Brett: EA launches Montreal studio with ex-Ubisoft developer *USA Today*.  Arkistoitu 16.6.2020. Viitattu 19.7.2020. (englanniksi)
54. ↑  Yin-Poole Wesley: Ex-Westwood Studios devs quietly announced a spiritual successor to Command & Conquer: Renegade *Eurogamer*. Viitattu 31.7.2020. (englanniksi)
55. ↑  Baker, Liana: Electronic Arts buying PopCap Games for up to $1.3 billion *Reuters*.  Arkistoitu 20.6.2018. Viitattu 19.7.2020. (englanniksi)
56. ↑  Makuch, Eddie: EA Now Owns Titanfall Developer Respawn *GameSpot*.  Arkistoitu 19.7.2019. Viitattu 19.7.2020. (englanniksi)
57. ↑  Lappalainen, Elina: Pelijätin Suomi-studio mursi tiensä rahakoneiden listalle *Markkinointi & Mainonta*. Viitattu 19.7.2020.
58. ↑  Murnane, Kevin: Visceral Games Joins A Long List Of Studios Closed By EA *Forbes*. Viitattu 19.7.2020. (englanniksi)
59. ↑  EA buys Dreamworks unit *CNN*. Viitattu 31.7.2020. (englanniksi)
60. ↑  Medal of Honor Team Forms New Studio *IGN*. Viitattu 31.7.2020. (englanniksi)
61. ↑  Handrahan, Matthew: EA confirms dissolution of Danger Close *Gameindustry.biz*. Viitattu 31.7.2020. (englanniksi)
62. ↑  "EA Partners, Other Divisions Facing Closure" *Game Informer*.  Arkistoitu 13.10.2013. Viitattu 13.7.2020. (englanniksi)
63. ↑  Uutinen: Electronic Arts lakkautti SimCity-kehittäjän *pelaaja.fi*.  Arkistoitu 10.8.2016. Viitattu 19.7.2020.
64. ↑  EA is shutting down the studio that created The Sims *theverge.com*. Viitattu 19.7.2020.
65. ↑  Schreir, Jason: EA Shuts Down Longtime Game Studio Mythic Entertainment *Kotaku*.  Arkistoitu 20.6.2020. Viitattu 13.7.2020. (englanniksi)
66. ↑  Origin Systems Inc. *Mythic Entertainment*.  Arkistoitu 7.5.2008. Viitattu 19.7.2020. (englanniksi)
67. ↑  Whitney, Lance: EA closes Pandemic Studios unit *CNET*.  Arkistoitu 2.3.2019. Viitattu 19.7.2020. (englanniksi)
68. 1 2  McWhertor, Michael: EA shutting down Visceral Games, overhauling Star Wars game (update) *Polygon*.  Arkistoitu. Viitattu 19.7.2020. (englanniksi)
69. ↑  EA Unveils Visceral Games --New Name for Award-Winning EA Redwood Shores Studio Electronic Arts.  Arkistoitu. Viitattu 19.7.2020. (englanniksi)
70. ↑  EA buys Westwood *CNN Money*.  Arkistoitu 31.5.2020. Viitattu 19.7.2020. (englanniksi)
71. ↑  Parker, Sam: EA consolidates studios, closes Westwood *GameSpot*.  Arkistoitu 12.6.2020. Viitattu 19.7.2020. (englanniksi)
72. ↑  Te, Zorine: EA Worldwide Studios Announced, Brings Together Maxis, BioWare, and More *GameSpot*.  Arkistoitu 4.11.2016. Viitattu 18.7.2020. (englanniksi)
73. ↑  Ozanian, Mike: The Forbes Fab 40: The World's Most Valuable Sports Brands *Forbes*. Viitattu 18.7.2020. (englanniksi)
74. 1 2  Batchelor, james: EA's secretive SEED team shows off first demo, Project Pica Pica GamesIndustry.biz. Viitattu 6.9.2020. (englanniksi)
75. ↑  Current Openings Electronic Arts. Viitattu 6.9.2020. (englanniksi)
76. 1 2 3 4 5  Vore, Bryan: A History Of EA Partners *Game Informer*.  Arkistoitu 27.8.2019. Viitattu 17.7.2020. (englanniksi)
77. ↑  Layton, Thomas: EA Partners formed *GameSpot*.  Arkistoitu. Viitattu 17.7.2020. (englanniksi)
78. 1 2  Crecente, Brian: EA Partners isn't dead, says exec *Polygon*.  Arkistoitu. Viitattu 17.7.2020. (englanniksi)
79. ↑  Robertson, Adi: Electronic Arts layoffs and studio closures pile up, EA Partners could be on the chopping block *The Verge*.  Arkistoitu 27.3.2019. Viitattu 17.7.2020. (englanniksi)
80. ↑  Crecente, Brian: EA Chief Design Officer Patrick Soderlund Leaves Company *Variety*. Viitattu 17.7.2020. (englanniksi)
81. ↑  Shanley, Patrick: EA Inks Publishing Deal With New Game Studio From Vicarious Visions Founders *Hollywood Reporter*.  Arkistoitu 4.4.2019. Viitattu 17.7.2020. (englanniksi)
82. 1 2  EA announces EA Originals program to support indie games *Polygon*.  Arkistoitu. Viitattu 17.7.2020. (englanniksi)
83. 1 2  Fahey, Mike: EA Originals Gives Big Support To Small Games *Kotaku*.  Arkistoitu 2.4.2019. Viitattu 17.7.2020. (englanniksi)
84. ↑  Bankhurst, Adam: New EA Originals Games From A Way Out, Fe Devs Announced - E3 2019 *IGN*.  Arkistoitu. Viitattu 17.7.2020. (englanniksi)
85. ↑  Lost in Random (Get ready to roll. Your journey begins 2021.) Electronic Arts.  Arkistoitu. Viitattu 19.7.2020. (englanniksi)
86. ↑  It Takes Two (Release: 2021) Hazelight Studios. Viitattu 19.7.2020. (englanniksi)
87. ↑  Williams, Ian: Crunched: has the games industry really stopped exploiting its workforce? *The Guardian*.  Arkistoitu 5.6.2020. Viitattu 12.7.2020. (englanniksi)
88. 1 2  Jenkins, David: Programmers Win EA Overtime Settlement, EA\_Spouse Revealed *Gamasutra*.  Arkistoitu 25.5.2020. Viitattu 12.7.2020. (englanniksi)
89. ↑  Gaudiosi, John: Electronic Arts Named Worst Company in America *Hollywood Reporter*.  Arkistoitu 28.8.2019. Viitattu 12.7.2020. (englanniksi)
90. ↑  Hsu, Tiffany: Electronic Arts: Worst company in America? Consumerist says yes *Los Angeles Times*.  27.10.2012.  Arkistoitu. Viitattu 25.10.2021.
91. ↑  Brightman, James: EA responds to "worst company" label from Consumerist *gamesindustry.biz*.  24.10.2013.  Arkistoitu. Viitattu 25.10.2021.
92. ↑  Morran, Chris: EA Makes Worst Company In America History, Wins Title For Second Year In A Row! *Consumerist*.  09.04.2013. Viitattu 25.10.2021.
93. ↑  Purchese, Robert: Star Wars Battlefront 2 has a loot crate problem *Eurogamer*.  Arkistoitu 26.5.2020. Viitattu 12.7.2020. (englanniksi)
94. ↑  EA drops paid loot boxes from Star Wars Battlefront II *Gameindustry.biz*.  Arkistoitu 28.3.2020. Viitattu 12.7.2020. (englanniksi)
95. ↑  Gaming loot boxes: What happened when Belgium banned them? *BBC*.  Arkistoitu 7.3.2020. Viitattu 12.7.2020. (englanniksi)
96. 1 2  Seppänen, Mikko: EA joutui joukkokanteen kohteeksi - haasteen mukaan Ultimate Team -mikromaksut ovat uhkapelaamista  19.8.2020. V2.fi. Viitattu 21.8.2020.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Electronic Arts**.
* Electronic Artsin virallinen sivusto

|  |  |  |  |  |  |
| --- | --- | --- | --- | --- | --- |
| 

| * n
* k
* m
Yhdysvallat NASDAQ-100-indeksin yritykset |
| --- |
|  |
| 
* Adobe
* Advanced Micro Devices
* Airbnb
* Alphabet
* American Electric Power
* Amazon
* Amgen
* Analog Devices
* Ansys
* Apple
* Applied Materials
* ASML Holding
* Astra Zeneca
* Atlassian
* Autodesk
* Automatic Data Processing
* Baker Hughes Company
* Biogen
* Booking Holdings
* Broadcom
* Cadence Design Systems
* CDW
* Cintas
* Cisco Systems
* Charter Communications
* Coca-Cola Europacific Partners
* Cognizant
* Comcast
* Constellation Energy
* Copart
* CoStar Group
* Costco
* CrowdStrike
* CSX
* Datadog
* Dexcom
* Diamondback Energy
* DoorDash
* Dollar Tree
* Electronic Arts
* Exelon
* Fastenal
* Fortinet
* GE HealthCare
* Gilead Sciences
* Globalfoundries
* Honeywell
* Idexx Laboratories
* Illumina
* Intel
* Intuit
* Intuitive Surgical
* Keurig Dr Pepper
* KLA Corporation
* Kraft Heinz
* Lam Research
* Lululemon Athletica
* Marriott International
* Marvell Technology Group
* MercadoLibre
* Meta
* Microchip Technology
* Micron Technology
* Microsoft
* Mondelez International
* MongoDB
* Monster Beverage
* Moderna
* Netflix
* Nvidia
* NXP Semiconductors
* Old Dominion Freight Line
* ON Semiconductor
* O'Reilly Auto Parts
* Paccar
* Palo Alto Networks
* Paychex
* PayPal
* PDD Holdings
* PepsiCo
* Qualcomm
* Regeneron Pharmaceuticals
* Roper Technologies
* Ross Stores
* Sirius XM
* Splunk
* Starbucks
* Synopsys
* T-Mobile US
* Take-Two Interactive
* Tesla, Inc.
* Texas Instruments
* Trade Desk
* Verisk Analytics
* Vertex Pharmaceuticals
* Walgreens Boots Alliance
* Warner Bros. Discovery
* Workday
* Xcel Energy
* Zscaler

 |
|  |
| Päivitetty: 4. tammikuuta 2024 |

 |